CELEX: 32019D0872
Language: fi
Date: 2019-03-26 00:00:00
Title: Komission täytäntöönpanopäätös (EU) 2019/872, annettu 26 päivänä maaliskuuta 2019, Euroopan maaseudun kehittämisen maatalousrahastosta (maaseuturahasto) rahoitettaviin menoihin liittyvien Yhdistyneen kuningaskunnan maksajavirastojen tilien tarkastamisesta ja hyväksymisestä varainhoitovuoden 2018 osalta (tiedoksiannettu numerolla C(2019) 2358)

28.5.2019   
               
               
                  FI
               
               
                  Euroopan unionin virallinen lehti
               
               
                  L 140/98
               
            
         KOMISSION TÄYTÄNTÖÖNPANOPÄÄTÖS (EU) 2019/872,
         annettu 26 päivänä maaliskuuta 2019,
         Euroopan maaseudun kehittämisen maatalousrahastosta (maaseuturahasto) rahoitettaviin menoihin liittyvien Yhdistyneen kuningaskunnan maksajavirastojen tilien tarkastamisesta ja hyväksymisestä varainhoitovuoden 2018 osalta
         
            
               (tiedoksiannettu numerolla C(2019) 2358)
            
         
         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 51 artiklan,
         on kuullut maatalousrahastojen komiteaa,
         sekä katsoo seuraavaa:
         
                     (1)
                  
                  
                     Asetuksen (EU) N:o 1306/2013 51 artiklan mukaan komissio tarkastaa ja hyväksyy mainitun asetuksen 7 artiklassa tarkoitettujen maksajavirastojen tilit jäsenvaltioiden toimittamien tilinpäätösten sekä niiden liitteenä toimitettujen tarkastamiseen ja hyväksymiseen tarvittavien tietojen ja tilien täydellisyyttä, täsmällisyyttä ja todenperäisyyttä koskevan tarkastuslausunnon sekä todentamisviranomaisten laatimien kertomusten perusteella ennen kyseessä olevaa varainhoitovuotta seuraavan vuoden toukokuun 31 päivää.
                  
               
                     (2)
                  
                  
                     Asetuksen (EU) N:o 1306/2013 39 artiklan mukaisesti maatalouden varainhoitovuosi alkaa 16 päivänä lokakuuta vuonna N-1 ja päättyy 15 päivänä lokakuuta vuonna N. Jotta Euroopan maaseudun kehittämisen maatalousrahaston viitejakso olisi sama kuin Euroopan maatalouden tukirahastolla, varainhoitovuoden 2018 tilejä tarkastettaessa ja hyväksyttäessä olisi otettava huomioon Yhdistyneelle kuningaskunnalle 16 päivän lokakuuta 2017 ja 15 päivän lokakuuta 2018 välisenä aikana aiheutuneet menot, kuten komission täytäntöönpanoasetuksen (EU) N:o 908/2014 (2) 11 artiklan 1 kohdassa säädetään.
                  
               
                     (3)
                  
                  
                     Koska Yhdistynyt kuningaskunta on jo ilmoittanut komissiolle tarvittavat tilitiedot, on aiheellista hyväksyä tilien tarkastamista ja hyväksymistä koskeva päätös asetuksen (EU) N:o 1306/2013 51 artiklan nojalla.
                  
               
                     (4)
                  
                  
                     Täytäntöönpanoasetuksen (EU) N:o 908/2014 33 artiklan 2 kohdan toisessa alakohdassa säädetään, että mainitun asetuksen 33 artiklan 1 kohdassa tarkoitetun tilien tarkastamista ja hyväksymistä koskevan päätöksen perusteella kultakin jäsenvaltiolta perittävät määrät tai sille maksettavat määrät vahvistetaan vähentämällä kyseisen varainhoitovuoden osalta maksetut välimaksut samalle vuodelle 33 artiklan 1 kohdan mukaisesti hyväksytyistä menoista.
                  
               
                     (5)
                  
                  
                     Yhdistynyt kuningaskunta on toimittanut asianomaiset tiedot ja kaikki tarvittavat tarkastukset ja muutokset on tehty, joten komissio voi antaa päätöksen seuraavien maksajavirastojen tilien täydellisyydestä, tarkkuudesta ja todenperäisyydestä: ”Department of Agriculture, Environment and Rural Affairs”, ”The Scottish Government Rural Payments and Inspections Directorate” ja ”Rural Payments Agency” maaseuturahastosta rahoitettujen menojen osalta. Komissio tarkasti Yhdistyneen kuningaskunnan sille toimittamat tiedot ja ilmoitti Yhdistyneelle kuningaskunnalle tarkastusten tulokset sekä tarvittavat muutokset ennen tämän päätöksen hyväksymispäivää.
                  
               
                     (6)
                  
                  
                     Komissio voi tilinpäätösten ja liiteasiakirjojen perusteella antaa asianomaisten maksajavirastojen osalta päätöksen toimitettujen tilinpäätösten täydellisyydestä, täsmällisyydestä ja todenperäisyydestä.
                  
               
                     (7)
                  
                  
                     Yhdistyneen kuningaskunnan maksajaviraston ”Welsh Government” toimittamat tiedot edellyttävät lisäselvityksiä, eikä kyseisen viraston tilejä voida sen vuoksi tarkastaa ja hyväksyä tällä päätöksellä.
                  
               
                     (8)
                  
                  
                     Asetuksen (EU) N:o 1306/2013 54 artiklan 2 kohdassa säädetään, että jos sääntöjenvastaisuuksien vuoksi tehtävää takaisinperintää ei toteuteta neljän vuoden kuluessa perintäpyynnön päivämäärästä tai kahdeksan vuoden kuluessa, jos perintäasia on viety kansalliseen tuomioistuimeen, takaisin perimättä olevasta tuesta aiheutuvista taloudellisista seurauksista vastaa 50 prosentin osalta asianomainen jäsenvaltio. Asetuksen (EU) N:o 1306/2013 54 artiklan 4 kohdan mukaan jäsenvaltioiden on liitettävä komissiolle täytäntöönpanoasetuksen (EU) N:o 908/2014 29 artiklan mukaisesti toimitettavaan vuotuiseen tilinpäätökseen todennettu taulukko, jossa ilmoitetaan niille asetuksen (EU) N:o 1306/2013 54 artiklan 2 kohdan soveltamisesta aiheutuneet määrät. Säännöt jäsenvaltioiden ilmoitusvelvollisuudesta, joka koskee takaisin perittäviä määriä, annetaan täytäntöönpanoasetuksessa (EU) N:o 908/2014. Täytäntöönpanoasetuksen (EU) N:o 908/2014 liitteessä II esitetään mallitaulukko, jota jäsenvaltioiden on käytettävä toimittaessaan takaisinperittäviä määriä koskevia tietoja. Komissio päättää jäsenvaltioiden toimittamien taulukoiden perusteella taloudellisista seurauksista, joita sovelletaan, kun sääntöjenvastaisuuksien vuoksi tehtävää takaisinperintää ei ole toteutettu neljän tai kahdeksan vuoden kuluessa.
                  
               
                     (9)
                  
                  
                     Asetuksen (EU) N:o 1306/2013 54 artiklan 3 kohdan nojalla jäsenvaltiot voivat asianmukaisesti perustelluissa tapauksissa päättää jättää takaisinperinnän suorittamatta. Tällainen päätös voidaan tehdä vain, jos takaisinperinnästä aiheutuneet ja todennäköisesti aiheutuvat kustannukset ovat yhteensä suuremmat kuin takaisin perittävä määrä tai jos takaisinperintä osoittautuu mahdottomaksi velallisen tai sääntöjenvastaisuudesta oikeudellisesti vastuussa olevien henkilöiden maksukyvyttömyyden vuoksi, kun se on todettu ja tunnustettu asianomaisen jäsenvaltion kansallisen lainsäädännön mukaisesti. Jos tällainen päätös on tehty neljän vuoden kuluessa perintäpyynnön päivämäärästä tai kahdeksan vuoden kuluessa, jos takaisinperintää käsitellään kansallisessa tuomioistuimessa, takaisinperinnän toteuttamatta jättämisestä aiheutuvat taloudelliset seuraukset olisi katettava 100-prosenttisesti unionin talousarviosta. Määrät, joiden osalta Yhdistynyt kuningaskunta on päättänyt olla suorittamatta takaisinperintää, sekä kyseisen päätöksen perustelut esitetään asetuksen (EU) N:o 1306/2013 54 artiklan 4 kohdassa ja 102 artiklan 1 kohdan c alakohdan iv alakohdassa tarkoitetussa yhteenvetokertomuksessa. Nämä määrät eivät siten jää Yhdistyneen kuningaskunnan vastattaviksi, vaan ne katetaan unionin talousarviosta.
                  
               
                     (10)
                  
                  
                     Päätöksessä olisi otettava huomioon myös määrät, jotka jäävät edelleen Yhdistyneen kuningaskunnan vastattaviksi ja jotka johtuvat asetuksen (EU) N:o 1306/2013 54 artiklan 2 kohdan soveltamisesta maaseuturahaston ohjelmakauden 2007–2013 menoihin.
                  
               
                     (11)
                  
                  
                     Asetuksen (EU) N:o 1306/2013 36 artiklan 3 kohdan b alakohdassa säädetään, että välimaksut on suoritettava siten, ettei maaseuturahastosta myönnettävän rahoituksen kokonaismäärää ylitetä. Täytäntöönpanoasetuksen (EU) N:o 908/2014 23 artiklan 2 kohdassa säädetään, että jos menoilmoitusten yhteenlaskettu määrä ylittää maaseudun kehittämisohjelmalle varatun kokonaismäärän, maksettava määrä rajoitetaan kyseiseen varattuun määrään, sanotun kuitenkaan rajoittamatta asetuksen (EU) N:o 1306/2013 34 artiklan 2 kohdassa säädetyn enimmäismäärän soveltamista. Komissio korvaa rahoituksen ulkopuolelle jääneen määrän myöhemmin, kun muutettu rahoitussuunnitelma on hyväksytty tai kun ohjelmakausi päättyy.
                  
               
                     (12)
                  
                  
                     Asetuksen (EU) N:o 1306/2013 51 artiklan mukaisesti tällä päätöksellä ei rajoiteta sellaisten päätösten soveltamista, jotka komissio voi myöhemmin hyväksyä unionin sääntöjen vastaisesti toteutettujen menojen jättämiseksi unionin rahoituksen ulkopuolelle,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Yhdistyneen kuningaskunnan maksajavirastojen ”Department of Agriculture, Environment and Rural Affairs”, ”The Scottish Government Rural Payments and Inspections Directorate” ja ”Rural Payments Agency” varainhoitovuoden 2018 tilit, jotka koskevat Euroopan maaseudun kehittämisen maatalousrahastosta (maaseuturahasto) rahoitettuja menoja, tarkastetaan ja hyväksytään.
            Liitteessä I vahvistetaan Yhdistyneeltä kuningaskunnalta tämän päätöksen nojalla kunkin maaseudun kehittämisohjelman osalta perittävät tai Yhdistyneelle kuningaskunnalle maksettavat määrät.
         
         
            2 artikla
            Yhdistyneen kuningaskunnan maksajaviraston ”Welsh Government” varainhoitovuoden 2018 tilit, jotka koskevat liitteessä II esitettyjä maaseuturahastosta rahoitettuja maaseudun kehittämisohjelmien ohjelmakauden 2014–2020 menoja, jätetään tämän päätöksen ulkopuolelle, ja niistä annetaan tilien tarkastamista ja hyväksymistä koskeva päätös myöhemmin.
         
         
            3 artikla
            Tämän päätöksen liitteessä III esitetään Yhdistyneeltä kuningaskunnalta veloitettavat määrät, jotka johtuvat asetuksen (EU) N:o 1306/2013 54 artiklan 2 kohdan soveltamisesta maatalousrahaston ohjelmakauteen 2014–2020 ja ohjelmakauteen 2007–2013.
         
         
            4 artikla
            Tällä päätöksellä ei rajoiteta sellaisten sääntöjenmukaisuuden tarkastusmenettelyyn liittyvien myöhempien päätösten soveltamista, jotka komissio voi antaa asetuksen (EU) N:o 1306/2013 52 artiklan nojalla unionin sääntöjen vastaisesti toteutettujen menojen jättämiseksi unionin rahoituksen ulkopuolelle.
         
         
            5 artikla
            Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
         
         
            Tehty Brysselissä 26 päivänä maaliskuuta 2019.
            
               
                  Komission puolesta
               
               Phil HOGAN
               
                  Komission jäsen
               
            
         
         
            (1)  EUVL L 347, 20.12.2013, s. 549.
         
            (2)  Komission täytäntöönpanoasetus (EU) N:o 908/2014, annettu 6 päivänä elokuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä maksajavirastojen ja muiden elinten, varainhoidon, tilien tarkastamisen ja hyväksymisen, tarkastuksia koskevien sääntöjen, vakuuksien ja avoimuuden osalta (EUVL L 255, 28.8.2014, s. 59).
      
      
         
            LIITE I
            
               TARKASTETUT JA HYVÄKSYTYT MAASEUTURAHASTON MENOT MAASEUDUN KEHITTÄMISOHJELMAA KOHDEN VARAINHOITOVUONNA 2018
            
            JÄSENVALTIOLTA PERITTÄVÄ TAI SILLE MAKSETTAVA MÄÄRÄ OHJELMAA KOHDEN
            
               Hyväksytyt ohjelmat, joissa on maaseuturahaston ohjelmakaudelle 2014–2020 ilmoitettuja menoja
            
            
                        (Euroina)
                     
                  
                        JV
                     
                     
                        CCI
                     
                     
                        Menot 2018
                     
                     
                        Oikaisut
                     
                     
                        Yhteensä
                     
                     
                        Määrät, joita ei voida käyttää uudelleen
                     
                     
                        Varainhoitovuodelta 2018 tarkastettu ja hyväksytty määrä
                     
                     
                        Jäsenvaltiolle varainhoitovuodelta korvatut välimaksut
                     
                     
                        Jäsenvaltiolta perittävä (-) tai sille maksettava (+) määrä
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii – iv
                     
                     
                        vi
                     
                     
                        vii = v – vi
                     
                  
                        UK
                     
                     
                        2014UK06RDRP001
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        340 987 294,18 
                     
                     
                        42 030,40 
                     
                  
                        UK
                     
                     
                        2014UK06RDRP002
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        17 901 330,80 
                     
                     
                        353,65
                     
                  
                        UK
                     
                     
                        2014UK06RDRP003
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        127 388 490,41 
                     
                     
                        – 171 343,18 
                     
                  
      
      
         
            LIITE II
            
               MAKSAJAVIRASTOJEN TILIEN TARKASTAMINEN JA HYVÄKSYMINEN
            
            VARAINHOITOVUOSI 2018 – MAASEUTURAHASTO
            
               Maksajavirastot ja ohjelmat, joiden tilit jätetään tilien tarkastamisen ja hyväksymisen ulkopuolelle ja joiden tileistä annetaan tarkastamista ja hyväksymistä koskeva päätös myöhemmin
            
            
                        Jäsenvaltio
                     
                     
                        Maksajavirasto
                     
                     
                        Ohjelma
                     
                  
                        Yhdistynyt kuningaskunta
                     
                     
                        Welsh Government
                     
                     
                        2014UK06RDRP004
                     
                  
      
      
         
            LIITE III
            
               MAKSAJAVIRASTOJEN TILIEN TARKASTAMINEN JA HYVÄKSYMINEN
            
            VARAINHOITOVUOSI 2018 – MAASEUTURAHASTO
            
               Asetuksen (EU) N:o 1306/2013 54 artiklan 2 kohdan mukaiset oikaisut
            
            
                         
                     
                     
                         
                     
                     
                        Ohjelmakauteen 2014–2020 liittyvät oikaisut
                     
                     
                        Ohjelmakauteen 2007–2013 liittyvät oikaisut
                     
                  
                        Jäsenvaltio
                     
                     
                        Valuutta
                     
                     
                        Kansallisena valuuttana
                     
                     
                        Euroina
                     
                     
                        Kansallisena valuuttana
                     
                     
                        Euroina
                     
                  
                        UK (*1)
                        
                     
                     
                        GBP
                     
                     
                        —
                     
                     
                        —
                     
                     
                        48 141,99 
                     
                     
                        —
                     
                  
               (*1)  Niiden maksajavirastojen osalta, joiden tilit jätetään tarkastamista ja hyväksymistä koskevan päätöksen ulkopuolelle, 54 artiklan 2 kohdassa säädettyä vähennystä sovelletaan sen jälkeen kun tilit on ehdotettu hyväksyttäviksi.